Մայիսի 9-ին Արցախի ժողովուրդն աշխարհի համայն հայության հետ նշեց իր ամենապայծառ ու նվիրական տոներից մեկը` մայիսյան եռատոնը: Նշեց այն հորդաբուխ, հպարտ ու միասնական, ինչպես 1945-ի մայիսի 9-ին էր, երբ մեր պապերի ու հայրերի հերոսության և անձնազոհության շնորհիվ շուրջ 7 տասնամյակ առաջ կերտվեց Մեծ հաղթանակը, իսկ 47 տարի անց, կրկնելով ավագների սխրանքը, համոզիչ հաղթանակ տոնեցին նրանց զավակները` գերությունից ազատագրելով հայոց Շուշին: